OpenLLM-France/wikimedia huggingface dataset:
# Ernesto Geisel

Ernesto Geisel (Bento Gonçalves, Hegoaldeko Rio Grande, Brasil, 1907ko abuztuaren 3a - Rio de Janeiro, Brasil, 1996ko irailaren 12a) brasildar militarra eta politikaria izan zen.
Brasilgo Errepublikako lehendakaria, 1974tik 1979ra bitarteko urteetan. Hogei urterekin hasi zuen karrera militarra, eta gudarosteko jeneral izatera iritsi zen. 1930eko iraultzan parte hartu zuen, eta Rio Grande do Norteko estatu-idazkari izan zen (1931), eta Paribakoa gero (1934). Errepublikako Lehendakaritzaren Etxe Militarraren buru izan zen (1961ean, eta 1964tik 1966ra bitartean), eta baita Auzitegi Militar Gorenaren ministro ere. Petrolioaren industriak erakarrita, Cubatãoko findegiko zuzendari izan zen 1956an, Petrobras enpresa estatalekoa 1969tik 1973ra, eta Norquisa enpresakoa, 1979. urtetik aurrera. Petrobrasko zuzendari gisa, itsaso azpiko plataformaren ustiapena bultzatu zuen, eta emaitza onak lortu zituen.
1974an, Errepublikako lehendakari izendatu zuten. Haren gobernupean, arazo ekonomiko larriak izan ziren, politika ekonomiko zorrotz-zorrotza bideratu zuen, eta finantzen oreka hazkunde ekonomikoarekin adosten saiatu zen. Kanpo Arazoetan, Brasilen presentzia Afrikara eta Europara zabaltzen ahalegindu zen, Estatu Batuei baldintzarik gabeko menik egin gabe. Bere gobernu-aldia bukatu aurretik, Geiselek bere ideiak jarraitzen zituen militar bat aukera zezaten lortu zuen, João Baptista Figueiredo. 1979an utzi zuen lehendakaritza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q294241
* Multimedia: Ernesto Geisel / Q294241
# Karoline Amaral

Karoline Amaral (Brasilia, 1984ko ekainaren 29a) Brasilgo modeloa da. Boss, Emporio Armani, Erreuno, Iceberg eta Roberta Scarpa bezalako marken irudia izan da, eta moda asteetan ehun pasarela baino gehiagotan desfilatu du.
Bere modelo agentziak Modelwerk, Why Not Model Agency, Nass Model Mgmt eta Premier dira.

## Kanpo estekak

* Karoline Amaralen fitxa Fashion Model Directory-n.
* Datuak: Q16148921
# Marcela Ohio

Marcela Ohio (Guaraçaí, Brasil, 1995eko apirilaren 10a) brasildar emakumezko modelo transgeneroa da.
2012an Brasilgo emakume transgeneroentzako Miss T Brasil edertasun-lehiaketa irabazi zuen. Hori dela-eta, 2013an Pattayan urtero egiten den emakume transgeneroentzako Miss International Queen nazioarteko edertasun-lehiaketan Brasilgo ordezkari joan zen, eta lehiaketa irabazi zuen.

## Erreferentziak

* ↑ (Portugesez) Gomes, Fávia. (2012ko irailaren 17a). «O direito de ser ELA!» Folha Regional (Noiz kontsultatua: 2018ko uztailaren 9a).
* ↑ (Portugesez) Marinho, Isabela. (2012ko urriaren 31). «Marcela Ohio, do Distrito Federal, é a vencedora do Miss T Brasil 2012» Rede Globo (Noiz kontsultatua: 2018ko uztailaren 9a).
* ↑ (Gaztelaniaz) Una transexual brasileña se corona Miss International Queen en Tailandia. 2013ko azaroaren 2a (Noiz kontsultatua: 2018ko uztailaren 9a).

## Kanpp estekak

Miss International Queen :
Edizioa2004 • 2005 • 2006 • 2007 • 2009 • 2010 • 2011 • 2012 • 2013 • 2014 • 2015 • 2017 • 2018 • 2019 • 2020 • 2022 • 2023 • 2024Irabazleak Treechada Petcharat Marnyaporn (2004) • Mimi Marks (2005) • Erica Andrews (2006) • Thunyarat Chitpraphachin (2007) • Ai Haruna (2009) • Mini Han (2010) • Sirapassorn Atthayakorn (2011) Kevin Balot (2012) • Marcela Ohio (2013) • Isabella Santiago (2014) • Trixie Maristela (2015) • Jiratchaya Sirimongkolnawin (2017) • Huong Giang (2018) • Jazell Barbie Royale (2019) • Valentina Fluchaire (2020) • Fuschia Anne Ravena (2022) • Solange Dekker (2023) :
* Datuak: Q55427006
# Valentina Sampaio

Valentina Sampaio (Aquiraz, Ceará, Brasil, 1996ko abenduaren 10a) brasildar modeloa da.

## Biografia

Aquiraz hirian jaio zen eta nahiz eta gizon jaio, bere burua emakumetzat dauka. Sei neba-ahizpetatik bigarrena da. Aita arrantzalea du; ama, ordea, irakaslea.
2017a oso urte oparoa izan zen Valentina Sampaiorentzat, hainbat moda-aldizkariren azaletarako posatu baitzuen. 2017ko martxoko Vogue Paris aldizkariaren, hots, Vogue moda-aldizkariaren frantziar edizioaren, azaleko protagonista izan zen. Horregatik nazioarteko hedabideen interesa bereganatu zuen Vogue aldizkariaren azaleko protagonista izandako lehenengo pertsona transgeneroa izan zelako. 2017ko martxoan ere L'Officiel aldizkariaren Brasilgo edizioaren azalean agertu zen. Horrez gain, uztaileko Elle Brasil eta Issue aldizkarietako azaletarako posatu zuen. Abuztuan Vogue aldizkariaren Alemaniako edizioaren azalean agertu zen.

## Filmografia
### Filmak

| Urtea | Izenburua | Pertsonaia | Oharrak |
| 2017 | Berenice Procura | Isabelle Deluxe | |

### Telebista

| Urtea | Izenburua | Pertsonaia | Oharrak |
| 2017 | A Força do Querer | Bere burua | |
| 2018 | O Sétimo Guardião | Machadoren fantasia-modeloa | |

## Erreferentziak

* ↑ (Gaztelaniaz) «Valentina Sampaio, la primera transgénero que llega a la portada de Vogue» La Capital 2017ko otsailaren 22a (Noiz kontsultatua: 2017ko abuztuaren 8an).
* ↑ (Portugesez) «Valentina, modelo transgênero cearense, é capa da Vogue Paris» Diário do Nordeste 2017ko otsailaren 13a (Noiz kontsultatua: 2017ko abuztuaren 8an).
* ↑ (Portugesez) Dauroiz, Alline. (2015eko abuztuaren 30a). «Conheça Valentina Sampaio, a new face transgênero da moda no Brasil» Glamour (Noiz kontsultatua: 2017ko abuztuaren 8an).
* ↑ (Frantsesez) Vogue. (2017ko otsaila). Valentina Sampaio pose en couverture du numéro de mars 2017 de Vogue Paris. (Noiz kontsultatua: 2017ko abuztuaren 8an).
* ↑ (Gaztelaniaz) «Valentina Sampaio, primera transexual en la portada del 'Vogue' francés» El Periódico de Catalunya 2017ko otsailaren 14a (Noiz kontsultatua: 2017ko abuztuaren 8an).

## Kanpo estekak

* Valentina Sampaio Instagramen
* Datuak: Q35524637
# João Gilberto

João Gilberto —jaiotza-izena: Prado Pereira de Oliveira— (Juazeiro, Brasil, 1931ko ekainaren 10a - Rio de Janeiro, 2019ko uztailaren 6a) brasildar musikagilea izan zen, Brasilgo musikagile nagusietako bat.
1950eko hamarraldiaren hasieran Atlántida kafetegiaren inguruan bildu zen musikagile-taldeko kideetako bat izan zen. Brasilgo sanba-erritmoak eta jazza bateratzen dituen bossa nova musikaren sortzaileetako bat zen, Antonio Carlos Jobimekin batera, eta sanba eta bossa nova ezagunenen egilea.
1959an, lehen disko Chega de Saudade argitaratu zuen. 1964an, berriz, Brasilgo musikan berebiziko eragina izan duen disko baten grabazioan parte hartu zuen, Stan Getz saxofoi-jotzailearekin, Antônio Carlos Jobim musikagilearekin eta garai hartako emazte Astrud Gilberto abeslariarekin. Disko hartan Brasilgo hainbat abesti ezagun bildu zituzten, besteak beste Corcovado, Garota de Ipanema ("Ipanemako neskatxa", mundu osoan ospetsu bihurtu dena) eta Desafinado, eta sekulako arrakasta izan zuen: Estatu Batuetan gehien saldu ziren diskoetako bat izan zen, eta sei Grammy sari lortu zituen. Harrezkero, hainbat disko grabatu zituen.

## Diskografia

* 1951: Quando Você Recordar / Amar é Bom
* 1951: Anjo Crue / Sem Elal
* 1952: Quando Ela Sai / Meia Luz
* 1958: Chega de Saudade / Bim Bom
* 1958: Desafinado / Hô-bá-lá-lá
* 1959: Chega de Saudade
* 1960: O Amor, o Sorriso e a Flor
* 1961: João Gilberto
* 1961: Brazil's Brilliant João Gilberto
* 1962: João Gilberto Cantando as Musicás do Filme Orfeo do Carnaval
* 1962: Boss of Bossa Nova
* 1962: Bossa Nova at Carnegie Hall
* 1963: The Warm World of João Gilberto
* 1964: Getz/Gilberto
* 1965: Herbie Mann & João Gilberto with Antonio Carlos Jobim
* 1966: Getz / Gilberto Vol. 2
* 1970: João Gilberto en Mexico
* 1973: João Gilberto
* 1976: The Best of Two Worlds
* 1977: Amoroso
* 1977: Gilberto and Jobim
* 1980: João Gilberto Prado Pereira de Oliveira
* 1981: Brasil
* 1985: Interpreta Tom Jobim
* 1985: Meditação
* 1986: Live in Montreux
* 1987: Live in Montreux
* 1988: O Mito
* 1990: Stan Getz meets João & Astrud Gilberto
* 1991: João
* 1994: Eu Sei que Vou Te Amar
* 2000: João Voz e Violão
* 2002: Live at Umbria Jazz
* 2004: In Tokyo
* 2015: Um encontro no Au bon gourmet
* 2015: Selections from Getz/Gilberto 76
* 2016: Getz / Gilberto 76

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q192359
* Multimedia: João Gilberto / Q192359
# Raphael Rabello

Rafael Baptista Rabello (Petrópolis, 1962ko urriaren 31a–Rio de Janeiro,1995eko apirilaren 27a) gitarra-jotzaile eta musikagile brasildar handia izan zen. 1980ko eta 1990eko hamarkadetan, munduko gitarra-jotzaile akustiko onenetako bat izan zen, eta Tom Jobim, Ney Matogrosso, Paulo Moura eta Paco de Lucía musikari ospetsuekin jo zuen.

## Heriotza

1989an hainbat haustura eragin zizkion auto istripu bat izan zuen. Ebakuntza delikatu baten ondoren, musikaria suspertu egin zen eta bere ibilbideari ekin zion berriro ere. Hala ere, kirurgian, transfusio baten bidez GIBaz kutsatu zen. 1995eko apirilaren 27an bihotzeko arritmia baten ondorioz hil zen.

## Diskografia

* 1982: Rafael Sete Cordas (Polygram)
* 1984: Tributo a Garoto (Barclay), Radamés Gnattalirekin
* 1987: Interpreta Radamés Gnattali (Visom)
* 1988: Rafael Rabello (Visom)
* 1990: A flor da pele (Polygram/Philips), Ney Matogrossorekin
* 1991: Todo sentimento (Columbia), Elizeth Cardosorekin
* 1991: Raphael Rabello & Dino 7 Cordas (Caju Music), Dino 7 Cordasekin​
* 1992: Dois irmãos (Caju Music), Paulo Mourarekin
* 1992: Todos os tons (RCA)
* 1992: Shades of Rio (Chesky), Romero Lubamborekin
* 1993: Delicatesse (RCA), Déo Rianekin
* 1994: Relendo Dilermando Reis (RGE)
* 1997: Em concerto (Spotlight), Armandinhorekin
* 2001: Todas as canções (Acari), Amélia Rabellorekin
* 2002: Mestre Capiba por Raphael Rabello e Convidados (Acari)
* 2005: Cry my guitar (GSP)

## Erreferentziak

* ↑ https://web.archive.org/web/20190123121520/http://dicionariompb.com.br/raphael-rabello/biografia

## Kanpo estekak

* (Ingelesez):Rabello AllMusic webgunean.
* (Portugesez):Raphael Rabello Dicionário Cravo Albin da Música Popular Brasileira entziklopedian.
* (Portugesez):Raphael Rabello CliqueMusic webgunean.
* Datuak: Q3030305
# Yasmin Santos

Yasmin dos Santos de Jesus (Guarujá, Brasil, 1998ko urtarrilaren 10a), Yasmin Santos izenaz ezaguna, brasildar abeslari eta musikagilea da.

## Diskografia

Yasmin Santosek estudioko album bat, zazpi EP eta bost single merkaturatu ditu.

### Estudioko albumak

| Albuma | Xehetasunak |
| Yasmin Santos – Esquenta do DVD | Merkaturatzea: 2019ko martxoak 18 Formatuak: CD, deskarga digitala Diskoetxea: Sony Music |

### EP-ak (extended play)

| Albuma | Xehetasunak |
| Yasmin Santos, EP1 | Merkaturatzea: 2018ko uztailak 13 Formatuak: deskarga digitala Diskoetxea: Sony Music |
| Yasmin Santos, EP2 | Merkaturatzea: 2018ko abuztuak 17 Formatuak: deskarga digitala Diskoetxea: Sony Music |
| Yasmin Santos, EP3 | Merkaturatzea: 2018ko irailak 21 Formatuak: deskarga digitala Diskoetxea: Sony Music |
| Ao Vivo em São Paulo - EP 1 | Merkaturatzea: 2019ko maiatzak 17 Formatuak: deskarga digitala Diskoetxea: Sony Music |
| Ao Vivo em São Paulo - EP 2 | Merkaturatzea: 2019ko ekainak 28 Formatuak: deskarga digitala Diskoetxea: Sony Music |
| Ao Vivo em São Paulo - EP 3 | Merkaturatzea: 2019ko abuztuak 9 Formatuak: deskarga digitala Diskoetxea: Sony Music |
| Ao Vivo em São Paulo - EP 4 | Merkaturatzea: 2019ko azaroak 8 Formatuak: deskarga digitala Diskoetxea: Sony Music |

### Singleak

| Izenburua | Urtea |
| Saudade Nível Hard | 2018 |
| Pronta Pra Trair | 2018 |
| Sofro Onde Eu Quiser | 2019 |
| Para, Pensa e Volta | 2019 |
| Saudade em Gotas | 2020 |

## Erreferentziak

* 1 2 (Portugesez) «Quem é Yasmin Santos, a cantora de 'Saudade nível hard' que sempre é confundida com Marília Mendonça» G1 (Noiz kontsultatua: 2022-04-21).
* ↑ (Portugesez) «#Música: Yasmin Santos lança primeiro trabalho "EP 1"» Soda Pop 2018-07-13 (Noiz kontsultatua: 2022-04-21).
* ↑ (Portugesez) «Explosão do sertanejo, Yasmin Santos é comparada a Marília Mendonça e já cantou em festas de Neymar» Extra Online (Noiz kontsultatua: 2022-04-21).
* ↑ (Portugesez) «Explosão do sertanejo, Yasmin Santos é comparada a Marília Mendonça» O Globo 2018-10-30 (Noiz kontsultatua: 2022-04-21).
* ↑ (Portugesez) «Nova voz do 'feminejo', Yasmin Santos lança EP com hit e relembra infância humilde» Extra Online (Noiz kontsultatua: 2022-04-21).

## Kanpo estekak

* Datuak: Q64831316
# Badi Assad

Badi Assad, Mariângela Assad Simão emakumearen izen artistikoa da, (São João da Boa Vista, 1966) Brasilgo gitarra-jotzaile, abeslari, perkusionista eta musikagilea. Batez ere jazz eta worldbeat estiloak jorratu ditu.

## Biografia

Badi Assad musika munduan tradizio handia duen familia batengandik dator. Aita, Jorde Assad, familia libanar baten semea, bandolim (mandolina) jotzen du; Badiren bi anaia nagusiak ere, Sergio Assad eta Odair Assad, musikariak dira, Duo Assad.
Badi Assadek gitarra klasikoa ikasi zuen Rio de Janeiroko unibertsitatean eta 1984an instrumentisten lehiaketa gaztea irabazi zuen Rio de Janeiron. 1986an, Turíbio Santos gitarra-jotzaileak zuzendutako Rio de Janeiroko gitarren orkestrara batu zen. 1987an, "Gitarrista brasildar onena" izendatu zuten Villa-Lobos Nazioarteko Jaialdian. 1987 baino lehen, Europan, Israelen eta Brasilen jo zuen Françoise-Emmanuelle Denis gitarra-jotzailearekin batera, Dúo Romantique izenarekin. 1995ean, Guitar Playerin aldizkariko erredaktoreek gitarrista akustiko onena izendatu zuten.
Musikari ospetsuekin jo eta grabatu egin du, batez ere jazz munduko musikariekin. Beste askoren artean hauel aipa daitezke: Cyro Baptista, Pat Metheny, John Abercrombie, Stephen Kent...

## Diskografia

* 1989 Danca do Tons (Dance of Sounds) (Crescente Produções)
* 1994 Solo (Chesky Records)
* 1996 Rhythms (Guitar Player's "Best Classical Album of the Year") (Chesky Records)
* 1995 Juárez Moreira & Badi Assad (Centro Cultural Banco do Brasil)
* 1997 Echos of Brazil (Chesky Records)
* 1998 Chameleon (Polygram Records)
* 2003 Three Guitars (Chesky Records)
* 2004 Ondas
* 2003 Danca das Ondas (Gha)
* 2004 Verde (Edge Music/Deutsche Grammophon)
* 2006 Wonderland (Edge Music/Deutsche Grammophon)
* 2012 Amor e Outras Manias Crônicas (YB Music)
* 2013 Between Love and Luck (Quatro Ventos)
* 2014 Cantos de Casa (Quatro Ventos)
* 2015 Hatched (Quatro Ventos)
* 2015 Two Worlds One
* 2016 Singular

## Espektakulu garrantzitsuak

* 1988: Antagonismus. Badi Assadek idatzi zuen. Gitarra-jotzaile, abeslari, aktore eta dantzari gisa hartu zuen parte.
* Mulheres de Hollanda [Holandako emakumeak] - Tatiana Cobbettek idatzitako musikala. Chico Buarqueren lanetan oinarrituta zegoen.
* 1992: Heineken Concert (Raul de Souza, Heraldo do Monte eta Roberto Sionekin)
* 1993: Heineken Concert (Rafael Rabello, Dori Caymmi eta Marisa Monterekin)

## Erreferentziak

* ↑ https://histericasgrabaciones.com/2019/11/30/cuatro-preguntas-badi-assad/
* ↑ https://web.archive.org/web/20160304214935/http://www.artistdirect.com/nad/music/artist/bio/0,,398911,00.html
* ↑ https://www.badiassad.com/sobre

## Kanpo estekak

* (Portugesez):Badi Assaden webgune ofiziala.
* (Portugesez):Badi Assad Youtuben.
* Datuak: Q302757
* Multimedia: Badi Assad / Q302757
# Maria Bethânia

Maria Bethânia Vianna Telles Velloso (Santo Amaro da Purificaçao, 1946ko ekainaren 18a) abeslari brasildarra da. 1965ean grabatu zuen lehen diskoa, baina 1970eko hamarraldian lortu zuen arrakasta, eta 1980koan ospe handia lortu zuen. Disko ugari grabatu ditu Brasilgo abeslaririk onenekin, hala nola Caetano Veloso, Chico Buarque, Vinicius de Moraes eta Toquinhorekin. Antzinako erritmo herrikoiak, bossa-nova, sanba eta berak sorturiko melodia berriak interpretatu ditu. Bakarkako diskoen artean, hauek dira aipagarrienak: Rosa dos Ventos, Alibi, Maria eta Bel.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q235980
* Multimedia: Maria Bethânia / Q235980
# Marília Mendonça

Marília Dias Mendonça (Cristianópolis, Brasil, 1995eko uztailaren 22a - 2021eko azaroaren 5a) brasildar abeslari eta sertaneja musikako abesti-idazlea izan zen.

## Diskografia
### Diskoak
#### Zuzenekoak

* Marília Mendonça - Ao Vivo (2016)
* Realidade - Ao Vivo em Manaus (2017)

### EPak

* 2014 - Marília Mendonça
* 2016 - Agora É Que São Elas - Ao Vivo
* 2017 - Ao Vivo

## Kanpo estekak

* Datuak: Q24040310
* Multimedia: Marília Mendonça / Q24040310
# Zeca Pagodinho

Zeca Pagodinho —jaiotza izena: Jessé Gomes da Silva Filho— (Rio de Janeiro, Brasil, 1959ko otsailaren 4a) abeslari eta musikagile herrikoia da. Sanba eta pagode estiloetako musikan dihardu gehienbat.

## Biografia

1959an jaio zen, Rio de Janeiro hiriko Irajá auzoan. Artean haurra zela, Portela Sanba Eskolan hasi zen. 1983an argitaratu zuen bere lehen lana: Camarão que dorme a onda leva.
Gaur egun, jaioterriko Barra da Tijuca auzoan bizi da, eta bizikide ditu bere emazte Mônica Silva eta lau seme-alaba: Eduardo, Elisa, Luis eta Maria Eduarda.

## Diskografia

* 1983: Camarão Que Dorme a Onda Leva, Beth Carvalhorekin
* 1986: Zeca Pagodinho
* 1987: Patota de Cosme
* 1988: Jeito Moleque
* 1989: Boêmio Feliz
* 1990: Mania da Gente
* 1991: Pixote
* 1992: Um dos Poetas do Samba
* 1993: Alô, Mundo!
* 1995: Samba pras Moças
* 1996: Deixa Clarear
* 1997: Hoje é Dia de Festa
* 1998: Zeca Pagodinho
* 1999: Ao Vivo
* 2000: Água da Minha Sede
* 2002: Deixa a Vida Me Levar
* 2003: Acústico MTV - Zeca Pagodinho
* 2005: À Vera
* 2007: Acústico MTV - Zeca Pagodinho (vol. 2 - Gafieira)
* 2007: Zeca Pagodinho - Raridades
* 2008: Uma Prova de Amor
* 2009: Especial MTV - Uma Prova de Amor Ao Vivo
* 2010: Vida da Minha Vida
* 2011: Ao Vivo com os Amigos
* 2012: O Quintal do Pagodinho

## Erreferentziak

* ↑ O estrategista do samba, Helena Aragão

## Kanpo estekak

* Webgune ofiziala
* Zeca Pagodinho (IMDb)
* Datuak: Q169565
* Multimedia: Zeca Pagodinho / Q169565
# Michel Teló

Michel Teló (Medianeira, Paraná, 1981eko urtarrilaren 21a - ) brasildar abeslari eta konpositorea da. Bi taldeen parte izan zen, baina talde horrek utzi ondoren ospetsu bilakatu zen. Bere bakarkako ibilbidean zenbait hit izan ditu, tartean mundu osora zabaldu zen "Aise eu te pego".
* Datuak: Q488387
* Multimedia: Michel Teló / Q488387
# Luan Santana

Luan Rafael Domingos Santana (Campo Grande, 1991ko martxoaren 13) Brasilgo abeslaria da.

## Diskografia

* Tô de Cara (2008)
* Luan Santana - Ao Vivo (2009)
* Luan Santana Ao Vivo no Rio (2011)

## Kanpo estekak

* (Portugesez) Luan Santaren webgune ofiziala.
* (Portugesez) Luan Santana Official Twitter
* Datuak: Q353853
* Multimedia: Luan Santana / Q353853
# Leonel de Moura Brizola

Leonel de Moura Brizola (Carazinho, Hegoaldeko Rio Grande, 1922ko urtarrilaren 22a - Rio de Janeiro, 2004ko ekainaren 21a) brasildar politikaria izan zen.
Lehenengo kargu politikoetan, diputatu izan zen biltzar legegilean, eta Río Grande do Sul estatuko gobernadore (1958). 1962an, diputatu federal izan zen eta handik bi urtera, militarrek estatu-kolpea jo zutenean, hamabost urterako joan zen Brasildik, oposizioko beste hainbat politikari bezala. 1979ko amnistiaren legeari esker, bere herrialdera itzuli zen eta sozialismo demokratikoaren ideologia beretu zuen. Brasilgo Langileen Alderdia berriz antolatzeko traba ugari jartzen zizkiotenez, 1980an PDT alderdia (Partido Democrático Trabalhista) sortu zuen. 1982ko hauteskundeetan, Brizolaren kanpaina demokraziaren aldeko borroka bihurtu zen. 1983an, gobernadore kargua hartu zuen, Río de Janeiro estatuan. Kargu hori utzi zuenetik lehendakaritzarako aukera gisa ikusten zen Brizola; azkenean, 1989an lortu zuen lehendakaritza.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1395356
* Multimedia: Leonel Brizola / Q1395356
# Marielle Franco

Marielle Francisco da Silva (Rio de Janeiro, 1979ko uztailaren 27a - 2018ko martxoaren 14a), ezagunagoa Marielle Franco izenez, brasildar soziologoa, feminista, politikaria eta giza eskubideen aldeko ekintzailea izan zen. Franco Sozialismoa eta Askatasuna Alderdiko (PSOL) zinegotzia zen Rio de Janeiron.

## Bizitza

Rio de Janeiroko Maré favela txiroan jaio zen. Gizarte Zientzietan graduatu zen Rio de Janeiroko Pontifize Unibertsitate Katolikoan.
Brasilgo Gobernuak Rio de Janeiron izandako esku hartze militarra gogor salatzen eta ikertzen aritu zen, Rio de Janeiroko toki askotan 2016ko Olinpiar Jokoez geroztik sorturiko protesten ondorioz herritarren gainera gogor erori baitzen poliziak eta antzeko taldeen biolentzia.
Feminista, beltza, lesbiana eta antikapitalista, giza eskubideen alde, LGBT hiritarren eta emakume beltzen eskubide zibilen alde borrokatu zuen. 2018ko martxoaren 14an hil zuten tiroz Rio de Janeiron, Marielle Franco zihoan autoa tirokatu ondoren. Erasoan auto gidaria ere hil zuten.

## Erreferentziak

* ↑ «Marielle Franco feminista eta giza eskubideen aldeko ekintzailea hil dute Rio de Janeiron» Argia (Noiz kontsultatua: 2018-04-26).
* ↑ Berria.eus. «Rio de Janeiron militarrak hedatzearen aurka zegoen zinegotzi bat hil dute» Berria (Noiz kontsultatua: 2018-04-26).
* ↑ Mujika Tolaretxipi, Amagoia. (2018ko martxoaren 15a). «Marielle Franco ekintzaile feminista hil dute Rio de Janeiron» Berria (Noiz kontsultatua: 2018ko martxoaren 15a).
* ↑ «Marielle Franco, 38 urteko feminista, beltza, lesbiana eta antikapitalista tiroz hil dute Brasilen. Ez dugu kasualitateetan sinesten! Martxan jarraituko dugu denok aske izan arte! @argia @ehbfeminista @berria @topatu_eus @M8EuskalHerria» sustatu.eus (Noiz kontsultatua: 2018-04-26).
* ↑ (Gaztelaniaz) ¿Por qué murió Marielle Franco?. (Noiz kontsultatua: 2018-04-26).

## Kanpo estekak

* Bere Twitter kontua.
* Datuak: Q50542097
* Multimedia: Marielle Franco / Q50542097
# Adriane Lopes

Adriane Lopes (Grandes Rios, 1976ko ekainaren 29a) 2022ko apirilaren 2tik gaur egun Campo Grandeko alkatea den abokatu brasildar bat da .

## Biografia

Lopes 1976ko ekainaren 29an jaio zen, Gisleni Garcia Barbosa eta Antônio Ferreira Barbosaren alaba .
Bere aitaren izozki fabrikan egiten zuen lan. Horrez gain, lau urtez lan egin zuen Brasilgo Penitentziario Sistemaren Administraziorako Estatu Agentzian (Agepen) .
Abokatua da, Zuzenbidean eta Teologian lizentziatua eta administrazio publikoan eta hirigintzan graduondokoa da.
Brasilgo Coaching Institutuaren (IBC $^,$ ) Coach eta Leader Coach da.
Lídio Lopes brasildar politikariarekin ezkonduta dago eta 2 seme-alaba dituzte. : Bruno eta Matheus Lopes.

## Erreferentziak

* ↑ Adriane Lopes é empossada prefeita de Campo Grande. G1.
* ↑ Adriane Lopes – Vice-Prefeita de Campo Grande MS. .
* ↑ https://www.dothnews.com.br.+Adriane Lopes: de vendedora de sorvetes a prefeita da Capital de MS. www.msnoticias.com.br.
* ↑ Confira perfil de Adriane Lopes, que toma posse como primeira prefeita de Campo Grande | Jornal Midiamax. midiamax.uol.com.br 2022-04-04.
* ↑ Adriane Lopes, nova prefeita de Campo Grande. .

## Kanpo estekak

* Datuak: Q107721723
* Multimedia: Adriane Lopes / Q107721723